OpenLLM-France/wikimedia huggingface dataset:
# Adardun (onddo)

    Artikulu hau onddoari buruzkoa da; beste esanahietarako, ikus «Adardun».
Adarduna (Clavulinopsis corniculata) Clavariaceae familiako onddo espezie bat da. Jan liteke, baina haragia mikatza du, kalitate txikikoa.
Sinonimoak: Clavaria corniculata, Clavaria muscoides, Ramaria echinata.

## Deskribapena

Karpoforoa: 2 eta 7 cm bitarteko garaierakoa, zaila, hori-arrautza kolorekoa, urre kolorekoa edo laranja kolorekoa, enbor mehekoa eta lirainekoa, urkilatutako adartxoekin. Nahiko likatsua, adar formako gorputz-adar batzuekin. Fruktifikazioak zuhaixka forma dute, muturretan zenbait adarkatze izaten dituzte, oreinen adarren antza izaten dute.
Haragia: Horixka, elastikoa, zaila, irinaren usainarekin eta zapore mingots samarrarekin.
Etimologia: Clavulinopsis terminoa, "clava"-ren txikigarritik dator, garrote txikia, esan nahi duen "clavulina" hitzetik eta itxura, antzekoa, esan nahi duen grekozko "ópsis" hitzetik. “Clavulina” baten antzekoa. Corniculata epitetoa "cornus" adarraren txikigarritik dator "corniculus" hitzetik. Adar txikiak, adar formakoak, punten formagatik.

## Jangarritasuna

Sukaldaritzan balio gutxi duen jangarria.

### Nahasketa arriskua

Biskositatea kontuan hartuz gero eta gainera lurrean hazten dela, ez dugu nahastuko koniferoen motzondo usteletan hasten den Calocera viscosa-rekin.

## Sasoia eta lekua

Udaren amaieran eta udazkenean, zuhaitzak dituzten zelaietan, belarretan eta goroldiotan. Espezie hau ez da oso arrunta eta nahiago ditu lur buztintsuak.

### Banaketa eremua

Kanada, Ameriketako Estatu Batuak, Mexiko, Kuba, Panama, Europa, Errusia, Himalaiako eremua, Japonia, Australia, Zeelanda Berria, Brasil, Kenya, Kongoko Errepublika Demokratikoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 554 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 135 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 308 or. ISBN 84-282-0865-4..
* ↑ Clavulinopsis corniculata: GBIF—the Global Biodiversity Information Facility.

## Kanpo estekak

* Datuak: Q3680341
* Multimedia: Clavulinopsis corniculata / Q3680341
* Espezieak: Clavulinopsis corniculata
# Adare lurmuturra

Adare lurmuturra Antartikako penintsula bat da, ekialdean duen Ross itsasoa mendebaldean duen Ozeano Antartikotik banatzen duena, eta Almirantetzaren mendikateak inguratzen duena. Toki hau kanpamendu base garrantzitsu bat izan zen Antartikako Esploraketaren Heroi Aroan.

## Historia

Adare lurmuturra James Clark Rossek aurkitu zuen 1841ean eta bere laguna zen Adareko Bizkondearen omenez izendatu zuen (titulu hau Irlandako Adare herritik dator). Southern Cross espedizioak eta Aurora espedizioak euren kanpamendu basea hemen jarri zuten. Terra Nova espedizioko ipar taldeko kideak Adare lurmuturrean 1911 eta 1912 bitartean egon ziren eta gaur egun hondakinetan dagoen babesleku bat eraiki zuten.

## Kanpo estekak

* Datuak: Q619297
* Multimedia: Cape Adare / Q619297
# Adarkatze (argipena)

Adarkatze (batzuetan, bifurkazio) hitzak adiera zenbait ditu:
* matematikan eta bereziki kaosaren teorian, adarkatzea, sistema bateko aldagai batek hartzen dituen balioek erakusten duten propietatea, parametro baten arabera balio bakar batetik beste balio batzuetara aldatzen direnean;
* hidrologian, adarkatze edo difluentzia, ur-lasterra adar batzuetan banatzen denean;
* informatikan,
** adarkatzea,
** adarkatzea, sofware proiektuak iturburu bakar batetik bide desberdinetatik banatzen direnean.
# Adarbakar

Adarbakarra (edo adarbakoitza) mitologiako izakia da. Oro har, zaldi zuri baten itxura du, lehoiaren tamaina, antilope hankak, aker bizarra eta kopetan adar luzea. Adarra du, hain zuzen ere, ezaugarririk berezkoena: luzea da, itzulinguru itxuran eta zorrotza.
Marrazki eta irudi modernoagoetan, berriz, zaldi arruntaren itxura du, baina beti adarra kopetan. Adar bakarren agerpena munduko mitologietan oso hedatuta dago. Marianna Mayer ikerlariaren arabera, "Adarbakarra eta lakua" aztertu ondoren, zera dio: "antza denez, adarbakarra gizakia beldurtzen ez duten mitologiako abere gutxienetarikoa da". Antzinako Grezian agertzen zen jada "monocéros" izenaz. Edi Aroko bertsioetan, ordea, pizti gisa ageri da, erasokorra, bakarzalea eta hori bai, beti edertasun misteriotsuaren jabe. Erdi Aroko eta Pizkundeko elezaharren arabera, abere bikaina zen, elefante bat garaitzeko gai. Haren adarrak ezaugarri magikoak zituen, urak arazteko eta pozoia neutralizatzeko. Haren ondorioz, adarbakarraren ustezko adarrak oso gauza preziatsuak izan ziren Erdi Aroan eta Pizkundean.

## Jatorria

Aintzinako Grezian adarbakarra ez da mitologia kontakizunetan ageri, baizik eta natur-zientzia liburuetan, adarbakarra India hurruneko benetako animalia zela uste baitzuten. Indo haranean aintzinean erabilitako zigiluetan adarkarrak margotu zituzten (perfilez ikusten diren zezenak ere izan litezke). Biblian aipatzen den reem animalia adarbakarra izan liteke. Mesopotamian auroch animalia perfilez irudikatu dutenean ere itxura hori zuen eta indarra edo boterea adierazten zuen. Ertaroan adarbakarrak protagonista zituzten kondaira asko zabaldu ziren, iturria bibliako aipamenak zituztelarik.

## Adarbakarra Erdi Aroan

Erdi Aroko bestiarioan azaldu zen: hor, birjinak harrapatzen zuen. Kondairetan, emakume birjin baten aurrean, otzan bilakatzen zenez, bera harrapatzeko modu bakarra birjina bat eramatea zen. Artelan erlijiosoetan askotan irudikatzen zen. Jesukristok Ama Birjinarekin zuen harremana adarbakarraren eta emakume birjinen harremanarekin parekatu da.

## Adarbakarra Euskal Herrian

Adarbakarra ez da maiz agertzen Euskal Herriko mitologian, baina Erdi Aroko zenbait elezaharren protagonista da.

## Ikus, gainera

* Adarbakarraren sekretua (Tintin)

## Kanpo estekak

* Datuak: Q7246
* Multimedia: Unicorns / Q7246
# Adardun

    Artikulu hau sexualitateari buruzkoa da; beste esanahietarako, ikus «Adardun (onddo)».
Adardun bat beste pertsona batekin edo batzuekin harremana duen bikotekidea da. Beraz, adarduna emakumea zein gizona izan daiteke. Harreman horiek ezagunak edo ezkutuak izan daitezke. Erabilera fetitxistan, adardun bat bere bikotekidearen "desleialtasun" sexualaren konplize da, eta horren bidez plazera lortzen du.
Adardunak, sarritan, gizarte mailan barregarriak dira. Askotan ere denigratuak dira. Literaturan zein zineman sarritan erabili den gaia da.

## Kontzeptuaren jatorria

Ez dago garbi eta hipotesi desberdinak daude baina beti metaforikoki hitz egiten da, engainatutako bikotekidea adarrak dituzten animaliekin parekatuz. Bertsio asko daude "jarri adarrak" esamoldearen jatorriari buruz. Litekeena da gertaera mitologikoen interpretazio burleskoari lotuta egotea, bekatua deabruaren irudiarekin lotzeko ideia kristauari lotuta.

## Erreferentziak

* ↑ https://gazteak.ahotsak.eus/gazte-hiztegia/sarrera/adardun
* ↑ https://hiztegiak.elhuyar.eus/eu/adardun
* ↑ https://www.huffpost.com/entry/the-expanding-phenomenon_b_11968830
* ↑ https://web.archive.org/web/20230922160139/http://www.blogolengua.com/2010/07/poner-los-cuernos.html

## Ikus, gainera

* Infideltasun
* Adulterio
* Promiskuitate
* Poliamodio

## Kanpo estekak

* Datuak: Q1483612
* Multimedia: Cuckold / Q1483612
# Adarbakarraren kondaira

Adarbakarraren kondaira (gaztelaniaz: La leyenda del unicornio) marrazki bizidunetako filma da, Javier Muñoz eta Diego Izolaren musikalean oinarrituta.
2001ean marrazki bizidunetako film onenaren Goya Sarirako izendatua izan zen.

## Argumentua

Oharra: Atal honek istorio osoa edo amaiera argitzen du.
Arrantzale-herri txiki batean, heldu guztiak itsasora jo beharrean daude. Gurasoek alde egiten dutenean, beldurrak eta munstroek haurrak erasoko dituzte. Nahaste-borrastea areagotzeko, adarbakar beldurgarria agertuko da; honen haurra desagertu egin da eta arrantzaleei botako die errua eta itsasoan ondoratuko ditu.

## Erreferentziak

* ↑ Gasteizko Udala. MATINÉ Montehermoson: "Adarbakarraren kondaira". .

## Kanpo estekak

* IMDb-ko fitxa (Ingelesez)
* Datuak: Q5967157
# Adar ingeles

Adar ingelesa zurezko haize-instrumentua da, oboearen antzekoa. Ingeles izena izan arren, Frantzian sortu omen zen. Musika klasikoan asko erabili izan da baina baita beste musika motetan ere: jazz eta pop.

### Kontzertuak

* William Alwyn's Autumn Legend for English horn and string orchestra (1954)
* Martín Niñerola, Raúl "Concertijo" for English horn and Band (2015)
* Emmanuel Chabrier's Lamento for English horn and orchestra (1875)
* Aaron Copland's Quiet City for trumpet, English horn, and string orchestra (1940) †
* Gaetano Donizetti's Concertino in G major (1816)
* Arthur Honegger's Concerto da camera, for flute, English horn & string orchestra (1948)
* Gordon Jacob's Rhapsody for English Horn and Strings (1948)
* Aaron Jay Kernis' Colored Field (2000)
* James MacMillan's The World's Ransoming (1997) †
* Walter Piston's Fantasy for English horn, harp and string orchestra (1952)
* Ned Rorem's Concerto for English Horn and Orchestra (1992)
* Jean Sibelius' Swan of Tuonela (1893) †
* Pēteris Vasks' Concerto for English horn and orchestra (1989)
* Ermanno Wolf-Ferrari's Concertino in A-flat, op. 34 (1947)
* Teresa Borràs i Fornell "Concerto for solo English horn and string orchestra" op.116 (1994)
* Joseph Haydn Concierto para corno y orquesta N° 1 en Re mayor

## Beste musiketan

Musika klasika kanpo musikari ezagunek ere erabili dute:
* Paul McCandless
* Sonny Simmons
* Vinny Golia
* Nancy Rumbel (Tingstad and Rumbel kantan)
* The Carpenters

## Kanpo estekak

* Datuak: Q185041
* Multimedia: Cor anglais / Q185041
# Adare

Adare (irlanderaz Áth Dara) Irlandako Limerickeko konderrian dagoen udalerri bat da. Maigue ibaiaren pasabide naturala da. Irlandako Ondare Herria izendatua dago. 2006ko erroldaren arabera 2.454 biztanle zituen.

## Etimologia

Irlanderazko Áth Dara izenak "haritzaren pasabidea" esan nahi du.

## Historia

Maigue ibaia gurutzatzeko kokaleku egokia izanik Erdi Aroan merkatal-herri bihurtu zen eta hiru monasterio izatera iritsi zen; Trinitarioena (1230), agustindarrena (1316) eta frantziskotarrena (1464). XIX mendean lehenengo biak berriztu egin ziren.
Desmondarren XII mendeko gotorleku bat ere izan zuen, gaur egun aztarnak baino gelditzen ez badira ere.

## Ondasun nabarmenak

Aipaturiko monasterio eta gazteluaz gain, Adare Manor gaztelua dago. 1830an eraiki zuten eta Dunraven familiaren etxea izan zen. Gaur egun 5 izarretako hotela da.

## Iruditegia

* Kale nagusia
* Desmond gaztelua
* Trinitarioen eliza
* Agustindarren eliza

## Kanpo estekak

* (Ingelesez) Adare Ondare Zentruaren webgunea
* Datuak: Q352590
* Multimedia: Adare / Q352590
# Adarkatze (sistema eragileak)

    Artikulu hau ataza-anitzeko edo hari-anitzeko sistema eragileetako prozesuen "fork" edo "semeei" buruz da.
Ordenagailu terminologian ordenagailu prozesu batek bere buruaren kopia bat egiteari esaten zaio fork, non honek ondoren prozesu originalaren edo aita prozesuaren seme prozesu bezala funtzionatzen duen. Normalean, hari-anitzeko ingurune batean fork bat egitean exekuzio hari bat bikoiztu egin dela izaten da.
Unix eta Unix-moduko sistema eragileetan, prozesu aita eta prozesu semea fork sistema deialdiaren erantzunaren arabera hautatzen dira. Seme prozesuan, fork-en erantzuna 0 da, eta prozesu aitaren kasuan sortu berri den prozesuaren PIDa.
Fork-i deitzearekin bat, semearentzat helbide espazio ezberdin bat egongo da. Seme prozesuak aita prozesuaren segmentuen kopia zehatz bat izango du. Prozesu semeak eta aitak batak bestearekiko guztiz independente funtzionatu dezakete.

## Adibidea

Hemen C programazio lengoaia idatzitako kode bat. "Seme prozesua"n eta "Aita prozesua"n sekzioak batera exekutatuko dira
Kode honek honakoa erakutsiko du:
Irteera ordena kernelak ezartzen du.

## Ikus, gainera

* Seme prozesu
* Aita prozesu

## Kanpo estekak

* Datuak: Q14675
# Adam Zagajewski

Adam Zagajewski (Kviv, 1945eko ekainaren 21a - Krakovia, 2021eko martxoaren 21a) poloniar olerkaria izan zen.
Sobietarrek bere jaioterritik bota zuten familiarekin batera, eta Gliwicen kokatu ziren. Filosofia eta psikologia ikasi zituen Jagellondar Unibertsitatean, eta filosofia irakatsi zuen gero.
Bere debuta poetikoa 1967an egin zuen. Odra eta Twórczość aldizkarietan argitaratu zuen. 68ko Belaunaldiko edo Poloniar Uhin Berriko partaide izan zen. Komunismoak errealitatea faltsutzeari eta hizkuntza bereganatzeari aurre egin behar izan zion taldeak. 59ko Gutuna sinatu ondoren, agintari komunistek debekatu egin zituzten liburuak Polonian. 1982an Parisera joan zen eta 2002an Poloniara itzuli zen.

## Lanak
### Bildumak
#### Olerkigintza

* Komunikat, 1972.
* Sklepy mięsne. Kraków, 1975.
* List. Oda do wielkości. Paris, 1983.
* Jechać do Lwowa. Londres, 1985.
* Plótno. Paris, 1990.
* Ziemia ognista. Poznan, 1994.
* Trzej aniołowie. Krakovia, 1998.
* Pragnienie. Krakovia, 1999.
* Powrót. Krakovia, 2003.
* Anteny. Krakovia, 2005.
* Niewidzialna reka. Krakovia, 2009.
* Wiersze wybrane. Krakovia, 2010.
* Asymetria, Krakovia 2014
* Lotnisko w Amsterdamie / Airport in Amsterdam, Kraków 2016 (edizio elebiduna)

#### Prosa

* Ciepło, zimno. Varsovia, 1975.
* Słuch absolutny. Krakovia, 1979.
* Cienka kreska. Krakovia, 1983.

#### Saiakerak

* Świat nieprzedstawiony. Krakovia, 1974.
* Drugi oddech. Krakovia, 1978.
* Solidarność i samotność. "Zeszyty literackie", 1986.
* Dwa miasta. Paris-Krakovia, 1991.
* W cudzym pięknie. Poznan, 1998.
* Obrona żarliwosci. Krakovia, 2002.
* Poeta rozmawia z filozofem. Varsovia, 2007.
* Lekka przesada, Krakovia 2011.
* Poezja dla początkujących, Varsovia 2017.

## Erreferentziak

* ↑ «Adam Zagajewski poeta polniarra hil da» Berria 2021-3-22 (Noiz kontsultatua: 2021-3-22).
* Datuak: Q351222
* Multimedia: Adam Zagajewski / Q351222
# Adam Scott (golfaria)

Adam Derek Scott (Adelaide, 1980ko uztailaren 16a) australiar golfaria da. 2013an Masters Tournament irabazi zuen, txapelketa irabazteko lehenengo australiarra bilakatuz. 2014an hamaika astez munduko sailkapenaren gailurrean izan zen.
* Datuak: Q350869
* Multimedia: Adam Scott (golfer) / Q350869
# Adam eta Eva (Dürer)

Adam eta Eva Albrecht Dürerek ohol gainean egindako oliozko bi margolan dira, 1507an bukatuak. Dürerek gai berarekin egin zuen kobrezko grabatu bat 1504an.
Nurembergen pintatu zituen, Veneziatik itzuli eta berehala. Hortaz, nabaria da Italiako artearen eragina. Haietan Dürerek gizakiaren irudi ideala gauzatzeko aukera izan zuen. Italiako bidaiari esker, Dürerek irtenbide berriak aztertu zituen gizakiaren irudia erretratatzeko. Hemengo honetan, Adam eta Eva benetako eskalan daude margoturik, eta eskala horretako lehendabiziko biluziak dira Alemaniako pinturan.
Hasieran, Pragako gazteluan kokatu ziren pintura hauek. Nolanahi ere, Hogeita Hamar Urteko Gerran, armadek gaztelua arpilatu zuten, eta Suediako Gustavo Adolforen eskuan bukatu zuten pinturok. Haren alabak Espainiako Filipe IV.ari eman zizkion 1654an. Karlos III.ak agindu zuen San Fernandoren Arte Ederretako Akademian gordetzeko. Egungo egoitzara, Madrilgo El Prado museora, 1827an ailegatu ziren, eta 1833tik aurrera egon dira ikusgai.

## Kanpo estekak

* Datuak: Q351300
* Multimedia: Adam and Eve by Dürer in the Museo del Prado / Q351300
# Adam Weishaupt

Johann Adam Weishaupt (Ingolstadt, 1748ko otsailaren 6a - Gotha, 1830eko azaroaren 18a) alemaniar filosofo, zuzenbide irakasle eta Illuminati elkarteko sortzailea izan zen.
Aita hil ondoren, Johann Adam Freiherr von Ickstatt aitabitxiak hezi zuen, Ingolstadteko Unibertsitatean zuzenbideko irakasle zela. Ilustrazioaren eta arrazionalismoaren ideiak irakatsi zizkion. Adam hogei urterekin doktoratu zen zuzenbidean, eta unibertsitateko irakasle izendatu zuten.
1776ko maiatzaren 1ean Illuminatitarren elkartea sortu zuen eta "Spartacus Anaia" izena hartu zuen beretzat. Elkartearen helburua gizateria erlijioaren loturetatik askatzea eta ustelkeriari aurre egitea zen. 1777an masonerian sartu zen. 1784an elkartea debekatu zuten Bavarian eta Weishaupt unibertsitateko irakasle postutik bota zuten. Erbestera joan zen Gothara eta han iluminismoari buruzko liburuak idatzi zituen.

## Lanak
### Lan filosofikoak

* (1775) De Lapsu Academiarum Commentatio Politica.
* (1786) Über die Schrecken des Todes – eine philosophische Rede.
** Discours Philosophique sur les Frayeurs de la Mort (1788). Gallica
* (1786) Über Materialismus und Idealismus. Torino
* (1788) Geschichte der Vervollkommnung des menschlichen Geschlechts.
* (1788) Über die Gründe und Gewißheit der Menschlichen Erkenntniß.
* (1788) Über die Kantischen Anschauungen und Erscheinungen.
* (1788) Zweifel über die Kantischen Begriffe von Zeit und Raum.
* (1793) Über Wahrheit und sittliche Vollkommenheit.
* (1794) Über die Lehre von den Gründen und Ursachen aller Dinge.
* (1794) Über die Selbsterkenntnis, ihre Hindernisse und Vorteile.
* (1797) Über die Zwecke oder Finalursachen.
* (1802) Über die Hindernisse der baierischen Industrie und Bevölkerung.
* (1804) Die Leuchte des Diogenes.
* (1817) Über die Staats-Ausgaben und Auflagen. Google Books
* (1818) Über das Besteuerungs-System.

### Illuminatitarrei buruzko obrak

* (1786) Apologie der Illuminaten, ISBN 978-3-7448-1853-7.
* (1786) Vollständige Geschichte der Verfolgung der Illuminaten in Bayern.
* (1786) Schilderung der Illuminaten.
* (1787) Einleitung zu meiner Apologie.
* (1787) Einige Originalschriften des Illuminatenordens...
* (1787) Nachtrage von weitern Originalschriften...
* (1787) Kurze Rechtfertigung meiner Absichten.
* (1787) Nachtrag zur Rechtfertigung meiner Absichten.
* (1787) Apologie des Mißvergnügens und des Übels.
* (1787) Das Verbesserte System der Illuminaten.
* (1788) Der ächte Illuminat, oder die wahren, unverbesserten Rituale der Illuminaten.
* (1795) Pythagoras, oder Betrachtungen über die geheime Welt- und Regierungs-Kunst.

## Kanpo estekak

* Datuak: Q159481
* Multimedia: Adam Weishaupt / Q159481
# Adam Yauch

Adam Nathaniel Yauch (New York, Ameriketako Estatu Batuak, 1964ko abuztuaren 5a - ibidem, 2012ko maiatzaren 4a) estatubatuar rap abeslaria, baxu-jotzailea eta filmegilea izan zen. MCA goitizenez ezaguna, Beastie Boys hip hop musika taldearen sortzaileetako bat izan zen.
Yauchek Oscilloscope Laboratories zinema ekoiztetxe eta banaketa-etxe independentea sortu zuen. Sinesmenez budista, Tibeten Independentziaren Aldeko Mugimenduan engaiatu zen eta Tibetan Freedom Concert izeneko rock-jaialdiak antolatu zituen munduko hainbat tokitan Erin Potts ekintzailearekin batera. 2012an hil zen, parotida guruineko minbiziak jota.

## Diskografia
### Beastie Boys taldearekin

* Licensed to Ill (1986)
* Paul's Boutique (1989)
* Check Your Head (1992)
* Ill Communication (1994)
* Hello Nasty (1998)
* To the 5 Boroughs (2004)
* The Mix-Up (2007)
* Hot Sauce Committee Part Two (2011)

## Erreferentziak

* ↑ «Adam Yauch Beastie Boys taldeko sortzailea hil da» Berria 2012-05-05 (Noiz kontsultatua: 2020-04-25).
* ↑ (Ingelesez) Harrington, Richard. (1998-06-07). «Great Wall Of Sound Concert to Aid Tibet Roars Into RFK» Washington Post (Noiz kontsultatua: 2020-04-25).
* ↑ «Agur Adam Yauch (MCA)» Entzun! 2012-05-08 (Noiz kontsultatua: 2020-04-25).
* Datuak: Q344784
* Multimedia: Adam Yauch / Q344784
# Adam eta Eva

Adam eta Eva judu, kristau eta musulmanen sinesmenaren arabera, Lurraren gainean egon ziren lehen gizakiak izan ziren, lehen gizona eta lehen emakumea, hurrenez hurren. Jainkoak (edo Yahwehk edo Alak) sortu zituen Kreazioaren seigarren egunean. Biblia eta Koranaren arabera Adan lehenago sortu zuen Jaungoikoak eta, bakarrik ikusterakoan, bere saihets batetik sortu zuen Eva. Euren lehen semeak Kain eta Abel izan ziren, eta ondoren Set. Gainera, izenik ez duten beste ume batzuk ere izan zituzten.

## Kanpo estekak

* Datuak: Q58701
* Multimedia: Adam and Eve / Q58701
# Adam Sedgwick

Adam Sedgwick (1785eko martxoaren 22a - 1873ko urtarrilaren 27a), geologo britainiarra, geologia modernoaren sortzaileetako bat da. Devoniarra eta geroago Kanbriarra osatzen dituzten geruza geologikoak aztertu zituen.

## Biografia

Yorkshire konderriko Dent-en jaio zen, bikario anglikano baten hirugarren semea. Cambridgeko Trinity College-n ikasi zuen. 1818an Cambridgeko geologiako irakaslea izendatu zuten.
Kanbriarreko geruza geologiko batzuen sailkapena Roderick Murchison-ek, bere lagun eta lankideak, zalantzan jarri zuen, Siluriarraren zatia zela uste zuena. Charles Lapworth-ek 1879an gatazka konpondu zuen, ordovician sistema berri bat sortuz geologia-geruza horietarako.
Charles Darwin bere ikasleetako bat izan zen eta gutunen bidez jarraitu zuten kontaktuan. Sedgwick-ek Darwin-en Espezieen jatorriaz liburuko ideiak onartu ez zituen arren, lagunak izaten jarraitu zuten Sedgwick-en heriotzara arte, iritzi desberdinak izan arren.
Royal Society-ren ohore handiena jaso zuen, Copley domina, 1863an, eta Londresko Geologia Elkartearen Wollaston domina ere, 1851ean.
Ondoko terminoen jatorrian dago: Paleozoikoa, Mesozoikoa eta Zenozoikoa.
* Datuak: Q350891
* Multimedia: Adam Sedgwick / Q350891
# 2007ko Kongoko Errepublikako Parlamenturako Hauteskundeak

2007ko Kongoko Errepublikako Parlamenturako Hauteskundeak bi itzulitan egin ziren, ekainaren 24ean eta uztailaren 24ean. Kanpaina ekainaren 8an hasi zen ofizialki. Alderdi eta mugimendu askok hauteskunde hauek boikoteatzeko asmoa azaldu zuten hasieratik. Hauteskundeetako lehen egunean arazoak izan ziren: hauteskunde-kolegioak berandu irekitzen, listetan ez ziren botoemaileak, botatzeko materialen falta etab. Parteartzea oso baxua izan zen. Hainbat politikari hauteskundeak gezurrezkoak zirela salatu zuten. Lehenego itzuliaren emaitzak aste bat beranduago ezagutu ziren.
# 2007ko Gizonezkoen Munduko Eskubaloi txapelketa

2007ko Gizonezkoen Munduko Eskubaloi txapelketa Gizonezkoen Munduko Eskubaloi txapelketaren 20. edizioa izan zen. 2007ko urtarrilak 20 eta otsailak 4 artean ospatu zen, Nazioarteko Eskubaloi Federakuntzak eta Alemaniako Eskubaloi Federakuntzak antolatuta.
24 herrialdek parte hartu zuten txapeldun bihurtzeko asmoz. Espainiako Eskubaloi selekzio nazionala zen titulua defendatzen zuena, 2005eko Gizonezkoen Munduko Eskubaloi txapelketako garaile bezala. Txapelketa honetako maskota ofiziala "Hanniball" urtxintxa da.

## Lehen erronda
### A Taldea

* Resultados
* (¹) - Wetzlarren guztiak
* (²) - Alemaniako tokiko ordua (UTC +1)

### B Taldea

* Emaitza
* (¹) - Magdeburgon guztiak
* (²) - Alemaniako tokiko ordua (UTC +1)

### C Taldea

* Emaitzak
* (¹) - Berlinen guztiak
* (²) - Alemaniako tokiko ordua (UTC +1)

### D Taldea

* Emaitzak
* (¹) - Bremenen guztiak
* (²) - Alemaniako tokiko ordua (UTC +1)

### E Taldea

* Emaitzak
* (¹) - Kielen guztiak
* (²) - Alemaniako tokiko ordua (UTC +1)

### F Taldea

* Emaitzak
* (¹) - Guztiak Stuttgarten
* (²) - Alemaniako tokiko ordua (UTC +1)

## Bigarren erronda
### 1. Taldea

* Emaitzak
* (¹) - Dortmunden
* (²) - Hallen
* (³) - Alemaniako tokiko ordua (UTC +1)

### 2. Taldea

* Emaitzak
* (¹) - Mannheimen guztiak
* (²) - Alemaniako tokiko ordua (UTC +1)

## Azken erronda
### Final laurdenak

* (¹) - Kolonian
* (²) - Hanburgon
* (³) - Alemaniako tokiko ordua (UTC +1)

### Finalerdiak

* (¹) - Kolonian
* (²) - Hanburgon
* (³) - Alemaniako tokiko ordua (UTC +1)

### Finala
## Dominak
## Estatistikak
### Sailkapen nagusia

* 2.etik 7. posturarteko taldeak 2008ko maiatzeko torneo aurreolinpikorako sailkatu ziren.

### Alemania 2007ko MVPa
## Kanpo estekak

* (Alemanez)2007ko munduko txapelketaren webgune ofiziala
* Datuak: Q155610
* Multimedia: 2007 World Men's Handball Championship / Q155610